Portugalski narod, hijerarhija i Fatima 

Odjek Fatimskih događaja u Portugalskoj.* 

V IJEST o vanrednim činjenicama, koje su se dogodile u Fa- 
timi i došle do kulminacije u čudesnim pojavama 13. listo¬ 
pada 1917., bila je već 24 sata kasnije raširena po najuda¬ 
ljenijim mjestima Portugalske. Raznosili su je ne samo bezbrojni 
svjedoci očevici, nego još više veliki dnevnici. I to je dovelo do 
nedoglednih posljedica. Hitro su označili točno mjesto ukazanja 
najprije jednim priprostim lukom, a g. 1919. jednom siromašnom 
kapelicom, što su je žitelji iz okolice Fatime podigli. I od onog 
13, listopada 1917. »Cova da Iria« smatrala se sve više kao sve¬ 
tište, kao novi Lurd. Odonda nije nikad više nestalo pobožnih 
hodočasnika. 

Na radne su dane dolazili pojedinci sami ili u malim skupi¬ 
nama. Njedjeljom i blagdanom bilo je više hodočasnika. Osobito 
pak svakoga 13. dana u mjesecu — najviše u svibnju i u listopadu 
— brojili su ih na hiljade i hiljade, pače i na desetke hiljada. Nitko 
ih nije na to nagovarao. Dolazili su svojom inicijativom, jer ih je 
vodila nada, da će i oni biti dionici raznih milosti, što ih je Gospa 
od Ružarija ondje obilno dijelila. Drugi su htjeli da zahvale Gospi 
na već primljenim darovima ili su se naprosto dali voditi pobož- 
nošću, kojoj su davali oduška molenjem krunice i pjevanjem svetih 
pjesama. 

Kadikad su i na posebni način — ali vazda dostojno i iskre¬ 
no — posvjedočili svoje štovanje, kako nam pokazuje ovaj primjer. 
Bilo to 13. listopada 1919. Okolo male, netom sagrađene kapelice mo¬ 
lilo se preko šest stotina osoba u svetoj sabranosti, dok su druge brojne i 
guste skupine bile rasijane po brdu i odmarale se pod drvećem ili se krije¬ 
pile hranom. Najedamput u daljini od kakvih 50 metara od kapelice plane u 
zraku golema raketa uz prasak nalik na gruvanje topa velikoga kalibra. Za 
njim eto i druge rakete, gdje praska, i treće i četvrte pa sve do dvadeset i 
prve; prava salva po vojničkom običaju. 

Očevidac vikonte di Montelo pripovijeda; »Okolo mene neki pobožni 
vjernici dadoše oduška svom negodovanju poradi ove profanacije svetoga mjes¬ 
ta ukazanja. A tu profanaciju, rekoše, treba to više žaliti, što je u opreci sa 
šutnjom i sabranošću puka. Dalje su jadikovali, što je kler posve nehajan te 
se ne zanima za ono, što se tamo događa. Da je on vršio neki nadzor, ne bi 
se to dogodilo.« 

Ove jadikovke na kler svjedoče barem, da se svećenstvo prema novom 
prošteništu još i g. 1919. držalo jako rezervirano. 

S bilježnicom i olovkom u ruci obrati se sada vikonte vatrometniku i 
reče mu; »Izvolite mi reći svoje ime!« — Ovaj se zaprepasti i problijedivši 
odgovori posve suho: 

■ Vidi zadnji broj »Života«, 


ti 


ŽIVOT« Godište XV. god. 1934. br, 8. 

»Ako vi ili oblast dolazite da me uapsite, što sam bez dozvole pustio 
rakete, neka! Ja sam ispunio svoj zavjet, a sada mi nije stalo do toga, da pla¬ 
tim globu za prekršaj ili da pođem u tamnicu. Spremao sam na sve.« 

Di Montelo ga umiri i uvjeri, da je samo htio saznati, da li je ta salva 
od 21 hica bila baš zavjetom obećana. A sada se dobričina opet ohrabri, lice 
mu se razvedri te pun zanosa stade u svom priprostom narječju ali s pravom 
govorničkom vještinom pripovijedati svoj ganutljivi doživljaj. On je po zanatu 
pirotehnik te ima vlastitu tvornicu u jednom važnijem kraju u blizini »Porta 
de Moz«. Prošlog je lipnja obolio od teške bolesti u želucu i crijevima. Lijekovi 
i nastojanja dvaju odličnih liječnika nisu ništa koristili. Kad je već izgubio 
svaku nadu te ga je strašila misao, da će morati ostaviti svoje sinčiće u bijedi, 
uteče se živom vjerom »Utjehi žalosnih « te se zavjetova, da će poći u Fatimu 
na mjesto ukazanja i priredit salvu od 21 rakete, koje će napose u tu svrhu dati 
napraviti. Iza učinjenog zavjeta odmah mu je bolest krenula na bolje, te se 
nakon malo vremena nađe posve oporavljenim, A sada je došao s obitelji u 
Fatimu, da zahvali Gospi i izvrši svoj zavjet. 

Tri su činjenice unatoč ranoj smrti dvaju vidjelaca ipak utje¬ 
cale na razvitak štovanja Gospe Fatimske poput silne bujice ili 
osvajalačke čete, a to su 1. rat pokrenut od pakla; 2. upliv cr¬ 
kvenog autoriteta, i osobito 3. stalno i sve očitije djelovanje ne¬ 
beskih moči. 


Masonsko-sektarska akcija. 

Doista, sektarske su sile hitro skovale protivucrkvenu uro¬ 
tu, da pobiju »sve veće fatimsko praznovjerje«. A nisu ostale sa¬ 
mo kod kleveta i poruga u slobodnozidarskoj štampi; utekli su se 
i krutoj sili po zloupotrebi javne vlasti, koja bijaše tada pokorna 
slobodnim zidarima. Zaustavimo se samo kod epizode 13. svibnja 
1920., koja je bolje poznata i nasilnim pokušajima i svojim naglim 
neuspjehom. 

Portugalska republikanska vlada izdala je načelnicima obliž¬ 
njih pokrajina strogu zapovijed, da zaustave sva kola i druga vo¬ 
zila, što se voze prema Fatimi, a na osvitku onog dana postavi 
jake konjaničke i pješačke čete iz republičke Garde okolo »Cova 
da Iria«, da onemoguće hodočasnicima pristup do prošteništa. 

Ali sveta žilavost hodočasnika svlada sve zapreke. Kad su 
im zaustavili kola, pošli su dalje pješke i prodrli kroz kordone 
vojnika, koji su većinom bili dobroćudni seljaci; i ovi su hitro i 
drage volje izjavili, da su svladani. Konačno su mnogi i od samih 
vojnika tražili i dobili dopuštenje od svojih časnika da i sami pođu 
do kapele, da se pomole. Jedan od njih izrazio je na samom mjestu 
povjesničaru Fatimskog svetišta, vikontu di Montelo prava čuv¬ 
stva svoja i svojih drugova ovako; »Oh, kad bi Vaša Ekselencija 
znala, kako mi je teško stajati ovdje na straži! Činim, što mi je 
naloženo; ali,,. vjerujte, da mi je sve ovo grozno. Ja sam vjernik, 
a ne mogu shvatiti, kakvu korist može to donijeti, kad zaprije¬ 
čimo taj siromašni narod, da ne pođe tamo dolje na molitvu ... 

To mi tjera suze na oči.. .« I kroz plač je pridometnuo: »Imam 
jednu sestru, kojoj je Gospa Fatimska spasla život.« 

Na taj dan prispješe mnoge hiljade hodočasnika sve do »Cova 
da Iria« i povratiše se uz tvrdu odluku, da će još intenzivnije ši¬ 
riti propagandu svečanih prosvjeda. Sektarci, time još razjareniji, 
porušiše 6. ožujka 1922. dinamitom malu kapelicu. Jednu okolnost 
tumačio je puk kao znak s neba: Između pet postavljenih bomba 
samo jedna nije eksplodirala, i to ona, koja je bila metnuta na 
korijenje malog drvca, na kojem se Gospa bila ukazala. 

Vijest o tom svetogrdnom napadaju brzo se raširila po svoj 
Portugalskoj, te ga je štampa odlučno osudila. Sa svih strana di¬ 
zali se glasovi prosvjeda pa i u parlamentu, premda je ministar¬ 
stvo prijetilo još većom surovošću. Počela su se organizirati i nak¬ 
nadna hodočašća. Već osam dana kasnije, 13. istog mjeseca, na¬ 
kon propovijedi župnika Fatimskoga, pošla je naknadna procesija 
od 10-000 lica do ruševina one kapele, da dadnu Gospi časnu za¬ 
dovoljštinu. 

Ali to nije bilo dosta. Htjedoše narodnu naknadnu zadovolj¬ 
štinu; i ova bi priređena slijedećeg 13. svibnja. Civilni upravitelj 
onoga kotara smatrao je vlastitom inicijativom zgodnim, da se 
opre ovoj manifestaciji, u kojoj je gledao razvitak svih reakcio¬ 
narnih sila ovoga kraja. Ali gradonačelnik od Villa Nova de Ourem, 
o kojem je Fatima ovisna, odazvao se ovaj puta boljoj inspiraciji 
i smatrao razboritijim, da ne posluša svoga neposrednog pogla¬ 
vara, čiji je protivni korak uostalom osudio i predsjednik mini¬ 
starstva. 

Kod ovoga naknadnog hodočašća sudjelovalo je oko 60.000. 
A bile su u njemu obilno zastupane sve pokrajine i svi razredi i 
staleži portugalske države. Velika njihova pobožnost silno je po¬ 
rasla, kad su ugledali ruševine kapele, podignute na Gospin za¬ 
htjev. Na taj su se dan nagomilavale milostinje toliko, te nisu ni¬ 
malo oklijevali sagraditi drugu kapelicu, čim je crkvena oblast to 
dopustila. Ali i u tu se stvar umiješale zatome nakane prevratnika. 

Osujećeni daljni atentati i spletke. 

Jednoga je dana neki gospodin putovao prema Fatimi u pratnji dviju 
sestara. Jedna od njih opazi, da joj brat u džepu nosi nešto nalik na bombu. 
Sluteći njegovu zlobnu nakanu, ta je junaćka sestra nastojala, da mu bez nje¬ 
gova znanja izvadi tu stvar iz džepa. I uspjela je. Na mjesto bombe spusti mu 
neopaženo u džep krunicu svetog Ružarja, Prispjevši u Fatimu, združili su se 
s drugim hodočasnicima, i dok je ta sestra pozorno pratila i najmanje bratove 
kretnje, ugleda brata, gdje je najedamput duboko dirnut pao na koljena na 
zemlju i stao plakati. Tako mu se Gospa osvetila na svoj način. 

Upravo je značajno, kako su se sve neprijateljske spletke i svi siloviti 
pokušaji preokrenuli i služili na veću slavu Fatimskog prošteništa. 

Klevete, raširene po štampi, nisu bolje uspjele. Neki su dnevnici pače 
složno tvrdili, da je troje vidjelaca bilo upućeno, neka se igraju komedije, te 
da su ih zainteresirani začetnici ove komedije u zgodno vrijeme uklonili od 

straha, da djeca ne bi konačno priznala, kako su bili samo oruđe njihovih 
spletaka. 

Istina je, u razmaku od tri do četiri godine dvoje mališa iščeznulo je sa 
pozorišta ukazanja, ali nipošto ne tajinstvenim ili neopravdanim načinom. Imali 
su svi vremena i prigoda, da ih vide, da ih pitaju i da se o njima dobro infor¬ 
miraju. I tako su svi, koji su im se približili, jednoglasno izjavili, kako im je 
iza razgovora s djecom nemoguće sumnjati o njihovoj iskrenosti. 

Među pukom prosulo se mnijenje, da je blažena Djevica mališima una¬ 
prijed navijestila njihovu skoru smrt i smrt nekih njihovih rođaka. Bilo s iz¬ 
vorom cvoga mnijenja kako mu drago, sigurno je, da mali Franjo i sestrica mit 
Jacinta i neki drugi članovi njihove obitelji umriješe već prije treće obljetnice 
prvog ukazanja. 


* 

Prije nego opišemo spori, ali dobro promišljeni utjecaj crkvenog aukto- 
riteta kao drugim razlogom silnog razvitka novog prošteništa, čujmo riječ o 
daljnoj sudbini vidjelaca. 

23. prosinca 1918. mali Franjo teško oboli španjolske bolesti ili gripe, 
koja je baš tada silno harala po svoj Evropi, pa i u našim krajevima. Prizdra¬ 
vio je istina iza 14 dana utoliko, da je mogao ustati iz kreveta, ali je kraj sve¬ 
ga toga ipak iz dana u dan slabio. Sjetit će se čitači, kako je Lucija za drugog 
ukazanja pitala Gospoju, hoće li i Franjo ući u nebo, i kako je ona to potvrdila 
uz uvjet, da mu treba prije izmoliti još mnogo krunica. 

Odonda mali Franjo nije više nijednoga dana propustio, da ne bi Kra¬ 
ljici neba prikazao ovaj dar svoje pobožnosti. No brzo je toliko oslabio, da nije 
više mogao izmoliti svaki dan čitavu krunicu te je uz izraz svoje žalosti pri¬ 
znao svojoj majci, da ne može izmoliti više od polovice. Mališ je često prepo¬ 
ručivao majci, da izmoli molitvicu, na koju je Gospa djecu uputila. ■. Kad su 
mu govorili, da će ozdraviti, odgovorio bi odlučno: »Ne ću«. I svojoj je kumi 
tako odgovorio, kad je ona jednoć u njegovoj prisutnosti obećala Gospi, da će 
joj prikazati toliko kilograma žita, koliko važe Franjo, ako on ozdravi. Bio je 
vanredno nježne savjesti, iako je bio još mlad i priprosto odgojen, 

2, travnja 1919. morade Franjo i opet u krevet, iz kojega više nije ustao. 
Još nije bio primio prvu sv. Pričest i bojao se, da ne bi mogao primiti Našega 
Gospodina prije smrti, Stoga poruči po g. župnika. Kako se silno obradovao, 
kad mu ovaj obeća, da će mu sutradan donijeti svetu popudbinu. Htjede da 
ostane natašte, i kad je svećenik došao s Presvetim Sakramentom, htjede da 
sjedne na krevet, da se iznova ispovjedi i da primi svetu Pričest s većim pošto¬ 
vanjem. S obzirom na njegovu slabost nisu mu toga dopustili, ali kad je primio 
prvu sv. Pričest, zasjalo mu se lice od sreće. 

Naveče krenula je bolest na gore, ali se nije nikako tužio na bolove. U 
petak, 5. travnja 1919., oko 10 sati u jutro izdahnu Franjo bez smrtne borbe i 
bez znaka boli s lakim-smiješkom na usnama. Nije još bio navršio jedanaest 
godina — rodio se naime 11. lipnja 1908. Posljednje riječi upravio je svojoj 
kumi, koja mu se približila prije smrti. Molio ju je, da ga blagoslovi i da mu 
oprosti sve neugodnosti, što ih joj je možda zadao. Smrtne mu ostanke poko¬ 
paše na groblju u Fatimi, 

Poput čitave obitelji osim oca oboli također i Jacinta od španjolske bo¬ 
lesti, kod koje su značajni simptomi gnojna upala pluća uz druge komplikaci¬ 
je, G. 1919. liječili su je u bolnici grada Villa Nova de Ourem, ali bezuspješno, 
i zato je dovezoše natrag kući. Glasovit specijalista, koji je baš bio na prolasku 
kroz Fatimu, posjeti je i dade je otpremiti u Lisabon u nadi, da će je operaci¬ 
jom moći spasti. 

Prije nego je pošla u lisabonsku bolnicu, bila je primljena kod jedne 
dosta siromašne osobe, koju je po običaju onoga kraja nazvala svojom kumom. 
Dok je kod nje boravila, rekla je mala, da joj se Gospa ukazala i rekla joj, 
da će umrijeti. Prema tomu mislila je, da će operacija biti uzaludna. Premda 
je svesrdnim molbama to otklanjala, ipak je došlo do operacije, i to naoko s 
potpunim uspjehom; ali konačni rezultat nije bio sretan. 

Mala se brzo još jače razboljela, te joj se u muci potkrale i jadikovke. 
Nova kuma nagovarala ju na strpljivost u patnji, jer da će to dragom Bogu biti 
veoma milo. Tri dana prije svoje smrti reče Jacinta dobroj gospođi; »čuj, ku¬ 
mo! Sada više ne jadikujem. Gospa mi se iznova ukazala i rekla, da će brzo 
doći po mene i da će me onda osloboditi.« 

Uistinu, odonda nije se više nikako tužila niti odavala znaka boli na licu. 
Kad je kuma onuda prolazila ili sjedjela kod njezina kreveta, nedaleko od 
mjesta, gdje je Jacinta tvrdila da je vidjela Gospu, usklikne mala: » Ukloni se, 
kumo, tu je stajala Gospa!« Isto je rekla, kad je onuda prolazila koja bolnU 
čarka. 

Bolno ju se dojmilo, da su neke osobe, koje. su joj dolazile ili pohađale 
druge bolesnike, bile nečedno odjevene i što je pače j po koja bolničarka po¬ 
kazivala pretjeranu brigu u nošnji. I pokazujući prema ogrlicama, kojima su bi¬ 
le urešene, znala bi reći: » A što će im sve to pomoći? 0 kad bi znale, što je 
vječnost!« Govoreći o nekim liječnicima, što ih je držala za bezvjerce, reče 
puna sažaljenja: » Bijednici! Ne znaju, što ih čeka!« Osim toga uvjeravala je 
prisutne, da je Gospa rekla: » Grijesi , koji najviše duša strovaljuju u propast, 
jesu nečisti grijesi. Treba se okaniti raskoši; ne valja otvrdnuti u grijehu, kako 
se dosada činilo, nego se treba požuriti s pokorom.« 

Čini se, da je Gospa kod ovih svojih riječi bila žalosna, jer je mala do¬ 
dala: »Ok, kako mi je žao drage Gospe! Kako je žalim!« 

Dok je Jacinta bila još u kući one kume, živjela je skupa s drugom dje¬ 
vojčicom, kojoj je preporučivala, da bude poslušna, marljiva i da vazda govori 
istinu. Kad su je malo prije smrti pitali, da li želi opet vidjeti svoju majku, od¬ 
govorila je, da će je njezina obitelj samo malo vremena preživjeti, i da će se 
svi brzo opet vidjeti na nebu. Dodala je, da će se Gospa još ukazati, ali ne 
njoj, jer da će ona sigurno umrijeti, kao što je Gospa rekla. 

Molila je, da se ispovjedi, premda se bijaše već prije dolaska u bolnicu 
ispovjedila i pričestila. Doista opet je obavila ispovijed, ali bez nove sv. Pri¬ 
česti, jer je malo iza toga umrla — 20. veljače 1920. Bilo joj 10 godina. Neke 
su milosrdne osobe skupile toliko novaca, te joj se mrtvo l'.jelo moglo sahraniti 
u Fatimi, gdje počiva kraj pokojnoga joj brata Franje. 

* 

Čini se, da je mala Jacinta imala s dvostrukog gledišta utvrditi i nado¬ 
puniti posebnu misiju i zadaću starije si sestre Lucije. U Lurđu se Gospa vaz- 

da ukazivala samo maloj Bernardici. Njezin brat i druge djevojčice pratilice 
nisu nikad vidjele Gospe, koja se zadovoljila svjedočanstvom jednog djeteta, 
potvrdivši već prvih dana njezine izjave čudesnim i trajnim ljekovitim vrelom 
iz pećine i nizom vanređnih ozdravljenja. U Fatimi nije odmah došlo do čude¬ 
snoga vrela, ali je zato sve troje mladih vidjelaca moglo potvrditi onih šest 
ukazanja Naše Gospe od svetog Ružarja. Povrh toga Jacinta nije samo vidjela 
prikaze, nego i slušala njezine riječi i poruke. Pače, Jacinta je doživjela ka¬ 
snije i nekoliko posebnih ukazanja Gospinih, kako to potvrđuju njezine vla¬ 
stite riječi, A poruke, što ih je mala tom zgodom primila, upotpunjuju donekle 
onu veliku poruku, što ju je Lucija primila od Gospe. Preko Lucije tražila je 
Gospa, da bi se revno molila krunica te isprosilo oproštenje grijeha, e da svjet¬ 
ski rat prestane; da se ljudi tom molitvom i pokorom očuvaju od pakla te da 
se priteče u pomoć osobito zapuštenim dušama u čistilištu. Po Luciji je Gospa 
silno unaprijedila naknadnu i mirovnu akciju Pape Benedikta XV. od g. 1915. 
u korist svjetskoga mira i dušama u čistilištu, premda je ovlastica triju sv. Mi¬ 
sa za svakoga svećenika na Dušni dan već prije bila protegnuta i na portugal¬ 
sko svećenstvo. I kao što je Lurdska Gospa svojom izjavom: »Ja sam Neoskvr¬ 
njeno Začeće* sjajno potvrdila dogmatičku izjavu Pape Pija IX. od 8. prosinca 
1854., tako je Gospa Fatimska uz nastojanje mirovnog Pape Benedikta XV. po¬ 
spješila težnje za mirom među narodima, za obraćenje grešnika i za pokojem 
yjernih mrtvih. 

Po maloj Jacinti Gospa je Fatimska još točnije označila, kako se svijet 
ima osobito čuvati od nečistih grijeha, koji u moderno vrijeme osobito vrijeđaju 
Sina Božjega i Marijina, pa i od neuredne raskoši i nečedne mode, što sve vo¬ 
di do nečistoće i do pakla. Konac rata bio je samo podređeni cilj ukazanja 
Fatimske Gospe. Poglavito je Gospa težila za duhovnom obnovom i moralnim 
preporodom svijeta, što će se postići pokorničkim životom te nasljedovanjem 
Isusovim i Marijinim po vršenju onih kreposti, koje razmatramo u otajstvima 
svete krunice. Gripa, kojoj su podlegli Franjo i Jacinta brzo iza rata, i koja se 
toliko raširila po svijetu te pokosila više žrtava nego sam grozni rat, bila je i 
sama od Boga namijenjena pokora za obraćenje svijeta. 

Lucija kao redovnica. 

Tri godine nakon prvog ukazanja Fatimske Gospe od troje malih vidje¬ 
laca jedina je Lucija bila još živa. Svijet ju je mogao i dalje još neko vrijeme 
vidjeti na mjestu ukazanja, gdje je vazda čedno i pobožno s mnoštvom rado 
molila krunicu. No jednog dana iščeznu i ona na tajinstven način iz rodnoga 
kraja. To je dosta iznenadilo svijet, te su i dobrohotni i zlobni jezici toliko go¬ 
vorkali o tom događaju, da se i revnosni načelnik grada Villa Nova de Ourem 
smatrao pozvanim, da još jedamput u toj stvari ureduje. On poruči po Lucijinu 
majku te zatraži od nje razjašnjenje. No ona izjavi po svom običaju posve 
otvoreno: »Moja je kćerka ondje, gdje ona hoće i gdje ja hoću da bude. Dru¬ 
go nemam ništa reći.« Načelnik nije dalje ništa tražio i otpusti je u miru. 

Djevojčica je 17. svibnja 1921. postala učenicom u katoličkom zavodu di 
Vilar (Oporto), gdje domala osjeti poziv Gospodina Boga, koji ju je zvao u 
redovnički stalež. Da se odazove lom pozivu, morala se ekspatriirati, jer od g. 
1910, redovničke osobe nisu više imale prava građanstva u Portugalu, 

Lucija se povuče u Tuy, španjolski gradić na desnoj obali rijeke Minha 
(čit. Minja), koja dijeli grad od sjeverne granice Portugalske. Tu je stupila u. 
novicijat portugalskih Sestara Instituta svete Doroteje te primila redovničko 
ime Marija Lucija od Žalosne Majke Božje. Baveći se kućnim poslovima, bila 
je od prvog početka svojim susestrama na pobudu svojom dubokom poniznošću 
i točnim vršenjem pravila. Pripovijedaju, da joj je Gospa udijelila novih mi- 
losnih ovlastica. A to se slaže i s izjavom što ju izrekla njezina umiruća ro¬ 
đakinja Jacinta, da će se naime bi. Djevica još i dalje ukazivati, ali ne njoj. 
Lucija je položila zadnje zavjete 3, listopada 1928, Ona živi sada u Tuy-u u 
sabranosti i u miru zabitnog života. Profesor bogoslovije Dr. Ljudevit Fischer 
htjede prigodom svoga hodočašća u Fatimu, da je posjeti, ali mu rekoše, da 
sama redovnica Marija Lucija želi živjeti posve odijeljena od svega svijeta. 

Nastup crkvenog autoriteta u Fatum, 

Crkvena je vlast, videći međutim neprestani napredak i div¬ 
ne plodove vjerskog pokreta, koji se spontano stvorio i razvio u 
»Cova da Iria«, držala je, da je napokon došao čas, da izađe iz 
svoje rezerve i da javno posreduje. Evo glavnih etapa njezina, 
postupka: 

a) G. 1917. biskupija Leiria bila je pod juriz dik¬ 
cijom lisabonskog patrijarha kardinala don Antonija 
Mendes Bello (t 1929.), Ovaj natpastir, saznavši za prve vanre- 
dne događaje, zabrani svom kleru apsolutno miješati se na koji- 
god način u tu stvar. Svećenici su točno izvršili ovu zapovijed 
tako, te su se revni župnici iz Fatime i okolice stali silno zamje- 
ravati vjernicima, pa su ih ovi držali za pristrane pristaše ne¬ 
prijatelja vjere i Crkve. 

Uto 3. studenog iste godine (1917.) nadbiskup miti- 
lenski, Monsignore Lima Vidal, generalni vikar lisabonski, uz pri¬ 
volu prognanoga kardinala odredi prvu provizornu istragu, koja 
se odmah provela, premda je službeni izvještaj o njoj potpisan 
istom 28. travnja 1919. 

b) Prve građevine na prošteništu. Slijedeće je 
godine uspostavljena stara biskupija Leiria, te je Monsignore 
Dr. Josip Correia da $ i 1 v a 5, kolovoza 1920. bio svečano 
ustoličen u svojoj prijestolnici i katedrali, Spočetka se i on po¬ 
kazao opreznim, što se tiče fatimskih događaja, tražeći vremena, 
da izbliza prouči razvitak svega toga. Na temelju ovog ispita sva¬ 
kim je danom sve jasnije uviđao, da je tu prst Božji. Stoga 
odluči, da će se on sam latiti uprave bogoštovlja u budućem sve¬ 
tištu, još prije nego je službeno dao kakvu izjavu o autentičnosti 
ukazanja. U tu je svrhu kupio dol »Cova da Iria« i dao sistemati¬ 
zirati golemi prostor (više od 125.000 kvadratnih metara, ili dva 
trga sv. Petra na Vatikanu u Rimu) prema nacrtu dvojice inže¬ 
njera, Osim radova oko poravnavanja zemljišta podignuta je do¬ 
sada na mjestu ukazanja velika bolnica, nadalje kapelica za sv. 
Misu i za ispovijedanje i jedan dio velike bazilike. Više od 150 

radnika zaposleno je tamo svaki radni dan, a silni se troškovi na¬ 
miruju jedino dragovoljnim prinosima vjernika. Knjižica Oca da 
Fonseca donosi nacrt pročelja goleme nove bazilike sa sedmorim 
vratima i s vitkim tornjem. Širina bazilike proračunana je na 82 
m. Crkva će imati 14 pokrajnih kapelica. Gradnja je već u svib¬ 
nju 1931. napredovala bila do iznad glavnog portala. 

U listopadu 1921. dopustila je Njegova Preuzvišenost, da se 
sv. Misa za hodočasnike govori pod vedrim nebom. Dotle su ovi 
slušali Misu i primali sakramente u župskoj crkvi fatimskoj, oda¬ 
kle bi onda krenuli u procesiji prema »Cova da Iria«. 

c) Čudesna voda. Čini se, da je Presveta Djevica htjela 
nagraditi to važno dopuštenje (za sv. Misu na mjestu ukazanja) po¬ 
sebnim znakom svoje naklonosti. Malo dana kasnije Monsignore 
naredi, da se sagradi jedna čajtrnja (cisterna) na dnu onog dola, baš 
na mjestu, gdje se nalazilo troje malih vidjelaca u času prvog uka¬ 
zanja. Htio je to biskup napraviti, da bi se mogla sabirati voda 
kišnica hodočasnicima za piće. Tek što su otkopali prvo kamenje, 
vidješe gdje izvire sitno vrelce, kojemu se pridružiše druge vo¬ 
dene žile u daljini od nekoliko metara. To je uzbudilo silno izne¬ 
nađenje kod stručnjaka, koji su poznavali vapneni i šupljikavi krš, 
što ne može zadržati vlage, pogotovu kad su znali, da se u toj oko¬ 
lici nikad na tri kilometra daleko nije našlo ni najmanje vrelce vode. 
Puk je posve uvjeren, da je to čudo Majke Božje ili... Monsignora! 

Tako je Presveta Djevica sretno rješila jedan životni problem 
za Fatimu, Jer kako bi bila moguća velika hodočašća, osobito u 
ljetno doba, kad na mjestu ne bi bilo pitke vode? Od onog dana 
nije izvor nikad više presahnuo. Voda se sabire u velikoj čatrnji, 
koja sada služi za podnožje spomeniku Srca Isusova, pa ljudi grabe 
tu vodu iz trideset pipa i služe se njome i za običnu potrebu i kao 
oruđem čudesnih milosti. 

d) Kanonski proces. G. 1922, izađe dekret od 3. svib¬ 
nja, koji je otvorio kanonsku parnicu o latimskim događajima i 
imenovao u tu svrhu odbor od sedam članova, koji su se svi veoma 
odlikovali i znanjem i krepošću. 

13. listopada iste godine počeo je izlaziti uz crkveno odobre¬ 
nje mali mjesečnik »Voz da Fatima« (»Fatimski glas«), koji je jako 
unaprijedio štovanje Gospe Fatimske. Naklada mu brzo narasla na 
50.000 primjeraka. U svibnju i u listopadu naklada je još mnogo 
veća, jer nadilazi 100.000 istisaka. 

e) Pobožna Zadruga »Službenika Naše Gospe 
Fatimske«, 

Godine 1924., odnosno 1926., ustanovljena su kanonski dva 
društva, muško i žensko, za njegu bolesnika, što stižu u Fatimu. 
Danas su oba društva sjedinjena u Pobožnoj Zadruzi »Službenika 
Naše Gospe Fatimske«, koja se dijeli na četiri sekcije ili skupine : 

1. Skupina Svećenika, koji se brinu za duhovne potrebe bo¬ 
lesnika i ostalih hodočasnika, osobito u ispovijedaonici; 

2. Skupina Liječnika, koji svoje usluge stavljaju bolesnicima 
na raspolaganje; 

3. Skupina »Službenika N. Gospe«, koji pomažu kod prenosa 
bolesnika i drže red u Svetištu; 

4. Skupina »Službenica N. Gospe«, koje služe kao dvorkinje i 
sudjeluju kod organizacije drugih služba, koje su im povjerene. 

Svi iskazuju svoje usluge uz pobudno odricanje samih sebe, 
besplatno i iz ljubavi spram Presvete Djevice. Sveta je Stolica 11. 
ožujka 1931. obogatila ovu »Pobožnu Zadrugu« dragocjenim opro¬ 
stima. Još je g. 1926. po naredbi i uz odobrenje biskupovo izašlo u 
10.000 primjeraka prvo izdanje molitvenika »Priručnik fatimskog 
hodočasnika«, iza kojega je brzo slijedilo drugo i treće izdanje u 
još većoj nakladi. 

f) Križni Put. Ali istom 10 godina poslije ukazanja obavi 
Msgr. Correio da Silva javno službeni čin : ustanovu 
Križnoga Puta. Da se hodočasnicima, što dolaze pješke — a 
njih ima najviše — još više zasladi i oduhovi hodočašće, porodila 
se među vjernicima susjednih župa misao, da bi se podigao Križni 
Put uzduž glavne ceste. U tu svrhu odlučiše na svoje troškove sa¬ 
graditi kraj puta 14 velikih kamenih križeva. Križevi su zbilja bili 
za kratko vrijeme postavljeni. Razmak od postaje do postaje iznosi 
1 km, pa je tako prva postaja 13 kilometara daleko od sve¬ 
tišta. Za posvetu toga Križnog Puta — 26. lipnja 1927. — priredilo 
se brojno hodočašće pod pokroviteljstvom preuzvišenog g. biskupa, 
koji je blagoslovio pojedina stajališta, prvo u osam sati, posljednje 
u 14 sati, i onda govorio svetu Misu, pod kojom se pričestilo više 
od četiri stotine hodočasnika. To je samo jedan od tolikih primjera 
pobožnosti i požrtvovnosti, kojima se divimo u Fatimi. 

g) Pobožno Društvo Naše Fafimske Gospe od 
Ružarija ustanovljeno je kanonski 15. siječnja 1928. 13. svib¬ 
nja, prigodom dosada najvećega narodnog hodočašća, nadbiskup 
Evorski, Monsignore Emanuel Mendes da Coreisao Santos blago¬ 
slovio je i položio temeljni kamen za novu baziliku. 
Kad se dogradi, bit će ta bazilika najveći hram Božji u Portugalskoj. 

* 


Mi se divimo putevima Božjim i Gospinim kod priprave i usta¬ 
nove ovoga prošteništa. S pravom možemo ovdje primijeniti riječi 
Gospodnje kod proroka Isaije (55, 9): »Kaošto je nebo uzvišeno 
nad zemljom, tako su moji putevi uzvišeni nad vašim (ljudskim) pu~ 
tevima, i moje misli nad vašim mislima.« No ne možemo uskratiti 
svoga priznanja ni mužu po Srcu Božjem, umnom i revnom bisku¬ 
pu, organizatoru ovoga djela Božjega. Doista, Bog ga je nadahnuo, 
kad je kroz toliko godina s tolikom opreznošću pa opet s tolikom 
djetinjom ljubavlju spram Naše Gospe vodio tu mučnu istragu i 
savjesno doveo crkvenu parnicu do sretnoga svršetka, a slavlje 
Gospe Fatimske do vrhunca. 

Razvitak pobožnosti Fatimskoj Gospi, 

a) Odobrenje crkvenog autoriteta. Odbor, ko¬ 
mu su povjerili kanonski proces, savjesno je radio, ali polagano. 
Tek je 14. travnja 1930. držao posljednju sjednicu, da još jednoć 
ispita 31 poglavlje dugačkog izvještaja, koji se imao podastrijeti 
biskupskoj oblasti, Preuzvišeni Msgr. Correio da Silva čekao je 
ipak još šest mjeseci, da temeljito prouči dokumente i da pripravi 
presudu. Konačno je izdao Pastirsko Pismo o štovanju 
Gospe Fatimske, u kojem svečano izjavljuje, da su ukazanja u 
»Cova da Iria« od 13. svibnja do 13. listopada 1917, vjere dostoj¬ 
na, i službeno dopušta kult Naše Gospe Fatimske. 

Preznamenita okružnica objelodanjena je u »Cova da Iria« u 
nazočnosti mnoštva od preko 100.000 hodočasnika, 13. listopada 
1930., upravo 13 godina poslije posljednjeg ukazanja. Beskrajno 
je veselje tada zavladalo milijunima štovatelja Fatimske Djevice. 
U znak zahvalnosti odmah su stali zamišljati i priređivati veliko 
narodno hodočašće, koje se slavilo 13. svibnja 1931. Pod pokrovi¬ 
teljstvom Njegove Uzoritosti kardinala patrijarha i svega portugal¬ 
skog Episkopata krenulo je hodočašće od preko 300.000 vjernika, 
koji su došli iz svih krajeva Portugala put Fatime. Ovo hodočašće 
označuje u povijesti fatimskog svetišta vrhunac, što će ga druga 
svečanost jedva moći nadvisiti. 

b) Poput gorske bujice. Ali već prije onoga dana, kad 
je crkvena oblast digla za kler zabranu učestvovanja, navala na 
»Cova da Iria« bijaše poprimila upravo fantastične proporcije. Za 
zimskih mjeseci moglo se dakako govoriti o relativnom popuštanju 
masa; 2000, 3000, 5000 ... Valja imati na umu, da je dosada promet 
veoma težak, jer je najbliža željeznička stanica dolje u ravnici, 13 
kilometara udaljena, a u brdima se ne može naći nikakva udobnost, 
čak ni prenoćište. 

Uostalom, vjernici idu u Fatimu »samo, da se mole, da čine 
pokoru, da od presvete Djevice zadobiju duhovno i tjelesno ozdrav¬ 
ljenje«, kako glasi prvo pravilo priručnika za hodočasnike. Tko bi 
tamo pošao u drugoj nakani, samo radi turizma, taj bi se izvrgao 
najvećoj pogibelji razočaranja, U lijepo doba godine raste broj ho¬ 
dočasnika do 100, 150 i 200 hiljada osoba prigodom narodnih hodo¬ 
čašća u svibnju i u listopadu. Učeni profesor povijesti na sveučilištu 
u Bambergu (Njemačka), Dr. Ljudevit Fischer, vidio je 13. V. 1929. 
mnoštvo hodočasnika svojim očima te pun zadivljenja napisao ove 
riječi: »To je prizor jedini na svijetu. Bio sam u Rimu kod kanoni¬ 
zacije sv. Terezije od Djeteta Isusa, vidio sam ono golemo mnoštvo 
— preko 80.000 lica — koje je napunilo crkvu sv. Petra i onda po¬ 
plavilo gigantski trg. Ali šta je to, kad se poredi s ovim, rekao bih 
beskrajnim mnoštvom, tako punim duha požrtvovnosti i pobožnosti 
prema Gospi i prema Presvetom Sakramentu.« 1 Na slični je način 


1 Fatima, Das portugiesische Lourdes (1930) str, 68. 

dao oduška svom zadivljenju prečasni O. Alojzije Cabr a 1, 
bivši Provincija] portugalskih Isusovaca i sadašnji rektor kolegija 
»Antonio Vieira« u Bahiji (Brazilija), koji je 13. V. 1930. učestvovao 
u narodnom hodočašću kao službeni propovjednik. Toga su dana 
nabrojjli 250.000 do 300.000 hodočasnika. Ukupni broj tamošnjih 
hodočasnika u g. 1928. iznosi oko jedan milijun gotovo samih Portu¬ 
galaca, dok Lurdsko proštenište po statistici broji iste godine 
654.000 posjetnika iz svih naroda. Na istoj se visini držalo mnoštvo 
fatimskih hodočasnika i posljednjih godina. t 

No više od broja pobuđuje nas na pobožnosti ^divljenje duh, 
koji oživljuje sve ove mase i koji je također velikim dijelom plod 
toplih preporuka Njegove Preuzvišenosti biskupa Leirijskoga. 

c) Čujmo te preporuke: 

1. Hodočašća Našoj Fatimskoj Gospi od Ružarja imaju i dalje čuvati 
svoje obilježje pofccžnosti, pokore i ljubavi, Idemo u Fatimu, da molimo, da či¬ 
nimo pokoru i isprosimo od Presvete Djevice duhovno i tjelesno zdravlje bo¬ 
lesnika, koji se tamo utječu u sve većem broju, da zazivaju Mariju, Zdravlje 
bolesnih. 

2. Vazda, no osobito na putu i u »Cova da Iria« hodočasnici se imaju 
međusobno pomagati, moliti jedni za druge i sačuvati najveće poštovanje i sa¬ 
branost za vrijeme svetog bogoslužja. 

3. Bolesnici, bili bogati ili siromašni, imaju vazda prvo mjesto. Neka im 
se napravi put kroz mnoštvo i »Službenici Naše Gospe« neka pomažu vazda 
onima, koji to trebaju. 

4. Ograđeni prostor ima se smatrati kao hram za vrijeme hodočašća. Ne¬ 
ka se dakle hodočasnici uzdrže od razgovora, a kad im treba govoriti, neka to 
učine potihim glasom. 

5. Nema tu mjesta za zanatske prosjake niti za trgovinu kolportažom; 
nasuprot neka se na to upozore »Službenici Naše Gospe«, da te ljude nastoje 
odstraniti. 

6. Hodočasnici se moraju pokoriti uputama »Službenika N, G. Fatimske«, 
da se svuda drži red. Nered se ne mili Gospodinu . . . Ako se drži red, makar 
ih i mnogo bilo, svi će biti dobro posluženi, pa i ono malo bit će dovoljno za 
sve. Ako ne bude reda, ni mnogo ne će biti dovoljno nikomu. Vazda želim, da 
hodočasnici drže taj red u zajednici s pobožnošću, pokorom i ljubavlju. 

7. U njihove molitve i dobra djela preporučujem potrebe svete Crkve, 
naše domovine i »Službenika N. G. Fatimske«, kojima zahvaljujem na njihovoj 
dosadašnjoj revnosti i požrtvovnosti. 

Leiria 15. lipnja 1925. f JOSIP, biskup. 

Da pak čitatelji vide svojim očima ove preporuke provedene 
u praksi i da vide duh, koji prožimlje fatimske hodočasnike, pisac 
ih poziva da se u duhu pridruže jednom od velikih hodočašća. 

Jedno narodno hodočašće. 

Za vjernike nema na svijetu prizora, koji bi se mogao porediti s jednim 
hodočašćem u Fatimu u svibnju. Već od predvečerja sve su ceste i putevi nalik 
na rijeke, koje poplavljuju okolicu »Cova da Iria« valovima hodočasnika. Ako 

usred crnog oblaka prašine, koji sve opkoljuje, odlučite promatrati jednu od 
ovih rijeka, čini vam se, da stojite kraj beskonačne procesije. Tolika je rev¬ 
nost, kojom ovaj dobri puk hoda, moleći krunicu i pjevajući svete pjesme! Ali 
u svemu mogli biste misliti, da vidite etnologijski ophod, u kojem se pokazuju 
najrazličitije narodne nošnje kao i sve historijske i prethistorijske vrste kola i 
vozila. Tu su beskonačni nizovi naroda svake dobi i svakoga društvenog po¬ 
ložaja. Većinom idu pješke, neki 24, neki i 48 i više sati. U svibnju 1931, mala 
je grupa prevalila pješke tri stotine kilometara u devet dana. Mnogi opet jaše 
na konju, drugi se voze u kočijama, u autobusima, autima i konačno u pripro¬ 
stim kolima, što ih tegle flegmatični volovi, koji se mirno miču naprijed usred 
ovoga meteža. 

Došavši do svetog ograđenog prostora, sve se ove mase okreću prema ka¬ 
peli ukazanja, da pozdrave Gospu i da izvrše svoje zavjete. I Gospa tu stoji u 
kutu kapele, primajući materinskim dobrim srcem svoje sinove i kćeri, šjg ih 
sve poznaje i gleda. Ali i oni dobro poznaju Majku. S kojom vjerom, s kojim 
radosnim suzama pozdravljaju je, govore s njome, traže od nje pomoć, kao da 
svetom silom izmamljuju od nje milosti! Roditelji uzdižu u naručju dječicu, da 
je se dotaknu svojim ručicama, i da je poljube; svi hoće da se krunicom do¬ 
taknu ovog ili onog predmeta u kapelici, i onda kao da je ta krunica primila 
neku vrhunaravnu moć, nose je sa sobom kući kao uspomenu. 

Mnogi muževi i žene, često i čitave obitelji, klečeći i hodajući na kolje¬ 
nima obilaze kapelu, da ispune svoja obećanja, da dobiju razne milosti od Go¬ 
spe ili da joj zahvale na već primljenim blagodatima, A sve to uz koliku žrtvu 
i usred tolike vreve naroda, koji je gušći od roja pčela, te su pojedinci nehoti¬ 
ce ali nužno gurani, turani i nogama gaženi. Često ostavljaju hodočasnici na 
prolazu tragove svoje krvi, koja curi iz koljena, što ih je kamenje izranilo. 

Svijetla noć. 

Međutim se smrknuio. Kamo će otići sve ove mase naroda? No tko 
misli na to? Oni nastavljaju svoje pobožnosti. Svaki ima raspravljati svoje po¬ 
slove s Gospom, pa su onda svi također izaslanici, koji donose zavjete i moli¬ 
tve drugih. Kuca 10 sati. Dajmo riječ spomenutom Dr. Fischeru: 

»Nađoh se na mjestu buduće bazilike, odakle pogled obuhvaća ne samo 
sveti ograđeni prostor, nego i okolicu nalik na ogroman amfiteatar. Iznenada 
pojavljuju se tu i tamo male svijetle tačke. Brzo ih ima više stotina, a onda se 
množe do hiljadu i do više desetaka hiljada. Za malo minuta tamna je dolina 
postala more žive vatre. 

Prizor jedini u svojoj vrsti i vanredan, komu na svijetu nema para. Vi¬ 
dio sam noćne procesije sa svijećama u Kevelaeru, u Einsiedelnu, u Altottingu, 
u Lurdu. No što je sve ono, ako se poredi s ovim morem svijetla? Ta sjajna 
svibanjska noć u »Cova da Iria<* nadilazi sve, što nam mašta može predočiti. 
Doista, to je jedna sveta noć svijetla usred svijeta, zakopanog u tminama 
grijeha. 

Dođe biskup Leirijski. To je znak za procesiju s bakljama. Zove se pro-> 
cesija, ali za redoviti razvitak procesije trebalo bi više kilometara ceste. Na 
svaki način ova se gusta masa naroda miče, koliko prostor dopušta, moleći, 
pjevajući i kličući »Hosana« blaženoj Djevici. Na tribuni, kraj paviljona bole-* 
snika, jedan svećenik pred mikrofonom ravna recitiranjem krunice, u koju se 

uvršćuje fatimska pjesma »Ave Maria«. Glas, što ga pojačava osam jakih 
zvučnika, čuje se jasno posvuda. Ove stotine hiljada glasova odgovaraju u 
složnom zboru, te se molitva razvija u savršenom redu. 

U ponoći svršava se procesija koralnim pjevanjem Vjerovanja (Credo). 
Ta melodija, zapjevana od moćnog zbora, u svijetlu bezbrojnih bakalja, upra¬ 
vo je uzvišena u svojoj jednostavnosti. Duh katakomba lebdi ovdje. To je po-* 
novno slavlje vječne i svete vjere nad zabludama i niskoćom pokvarenoga 
svijeta.« 

G. 1924. neki slavni profesor, koji je prviput prisustvovao ovom vjerskom 
prizoru, uskliknu suznih očiju; »Kad bt se Gospa na vidljiv način ukazala, ne 
bi mogla biti ljepše dočekana.« 

Neumorni Leirijski biskup obično je na ćelu tom klanjanju. Pred mega¬ 
fonima tumači najprije vatrenom riječju i onda recitira otajstva krunice. Do 
šest puta prekida molitvu, da u pobožnost vjernika preporuči Papu, biskupe, 
domovinu i sve nakane, što su ih stavili na srce fatimskim hodočasnicima. I 
ove stotine hiljada srdaca, koja složno kucaju u kršćanskoj ljubavi, mole se za 
te nakane tako sabrano i revno, kao da se mole za same sebe. Prava i istinita 
slika općinstva svetih. Na to zaredaju hodočašća iz pojedinih biskupija 
svako sa svojim satom klanjanja, dok veliko mnoštvo kuša nešto otpoči- 
nuti, neki protegnuti na zemlji, drugi sretniji u automobilima, u kojima su do¬ 
šli. Muževi, koji se nisu još ispovjedili, redaju se u dugom redu pred 20 ispo- 
vijedaonica i strpljivo čekaju tri ili četiri sata, dok dođe na njih red. Njima su 
isključivo pridržane ispovijedi diljem noći. Jednog dana, poslije zapada sunca, 
Preuzv. biskup Leirijski izađe iz ispovijedaonice, u kojoj je sjedio kroz duge 
satove, kad ga jedna gospođa između mnogih, koje su još čekale, zaustavi 
moleći; »Preuzvišeni, za ljubav Božju, ispovjedite me!« »Već j'e zazvonilo zvono 
na Gospin pozdrav. Sada se ispovijedaju samo muževi.« — »Bijedne li mene! 
Već od jutros rano čekam, dok dođem na red, da se mogu onda pričestiti,... i 
moram sada na put tako...« — »Jeste li još na tašte?« — »Jesam, preuzvi¬ 
šeni!« — »Ovdje ne vlada više crkveno pravo«, usklikne ganuti prelat. I vrativ¬ 
ši se u ispovijedaonicu, saslušao je dobru gospođu, koja je došla, Bog zna kako 
daleko. On je onda i pričestio. Takvih bi se primjera moglo pripovijedati veoma 
mnogo. 

lan* prolazi kroz mnoštvo. 

Kod prvog osvitka dana služi se sveta Misa za »Službenike N. G.«, koji 
će onda biti na raspolaganje za bogoslužje i ža podvorbu bolesnika. Na raznim 
oltarima slijede sada Mise dviju stotina i više svećenika, koji su prispjeli s 
hodočašćem. Oko sedam sati na velikom oltaru, podignutom na pročelju budu¬ 
će bazilike, jedan od biskupa služi Misu sa generalnom sv. Pričesti. Dva golema 
čestičnjaka, svaki sa 26 centimetara u promjeru, i svaki sa šest hiljada sv, ho¬ 
stija, zajedno su konsekrirani prviput, pa se onda 25 svećenika, napunivši odan¬ 
le svoje manje ciborije, razilaze u svim pravcima, da razdijele Kruh Anđela. 
Sva je »Cova da Iria« sada veliki hram Božji, Pjevački zbor oko mikrofona 
pjeva neprispodobivu euharistijsku melodij’u, koja se ne zaboravlja više cijeloga 
života, kad joj se čar samo jedamput osjetio. 

Sveli Anđeli i Arkanđeli 
Svi, što ste se pridružili: 

Pomozite nam kod proslave 
Božanstvene Euharistije! 

Čini se, da dokia Anđeli lebde čctimice na tom mjestu, dok golemo mno¬ 
štvo, pod dojmom svečanosti ovoga časa, odgovara zanosnom pobožnošću: 

; Nek živi Isus u svetom Sakramentu, 

Nek živi Isus naš Gospodin, 

Nek živi Isus, poklona vrijedni Bog, 

Nek živi Isus, naša ljubav /« 

Usred pjevača oni hodočasnici, koji se žele pričestiti, sabrani u molitvi 
strpljivo čekaju svoj čas, Dr. Fischer piše: »Zamoljen od brojne čete vjernika, 
koji su preko dva sata čekali pod najvećom pripekom sunca, da im podijelim 
svetu Pričest, popeo sam se na oltar s radošću i srećom mladog đakona, koji 
se prviput u svom životu može dotaknuti tijela Našega Gospodina. Odakle i u 
meni ova radost? Ah! Fatima je posebno mjesto milosti! Ovdje je sve različito 
od svakidašnjeg života! 

Idem naprijed sa svetim ciborijem. Puk se stavlja u red, pustivši slobo¬ 
dan prolaz. Svi; muževi, žene, djeca, građani i priprosti seljaci, svi padaju na 
koljena u prah, u blato, gdjegod se baš našli, kad im se približava euharistijski 
Bog . . . Bili su u velikoj brizi, da ne bi ponestalo čestica, te sara sa svih stra¬ 
na čuo tihi šapat; »Oče, Oče!« 

Ja se divim ovoj vjeri! Divim se gladu za Isusom! . , , Divim se ovoj u- 
zajamnoj ljubavi! Koliko su se brinuli, da nitko ne ostane bez sv. Pričesti. To¬ 
ga su dana podijelili preko 25,000 sv. Pričesti. 

Slijedećeg listopada bilo ih je još više: oko 30.000. 13. svibnja 1931. u 
3 i po sata postigao se dosada najveći broj od 33.000. Ukupni broj sv. Pričesti 
podijeljenih u svetištu na dane proštenja kroz 4 godine (1928.—1931.) nadilazi 
365.000. Za obične dane imamo poprečni mjesečni broj 1000 do 1200. 

Nije bez razloga pisao Dr. Fischer: »Najljepši prizor, kojemu sam se di¬ 
vio u Fatirni, bio je pogled na Isusa, gdje u svećenikovu čestičnjaku prolazi 
kroz mnoštvo svojih vjernika i svojih bolesnika, što gladuju i žeđaju za njego* 
votn ljubavlju, i gore od želje, da ga prime u presvetom Sakramentu.« 

Najveće slavlje Fatimske Djevice. 

Baš je astronoraijsko podne. Bijaše to blagoslovljeni čas ukazanja Go¬ 
spinih, To je čas najvelebnijih i najganutljivijih vjerskih prizora, kojima tko 
može prisustvovati fla ovoj zemlji. 

Priređuje se procesija ili prenos čudotvornog kipa iz kapele ukazanja na 
oltar, gdje se služi sv. Misa za bolesnike. U kapeli četiri »Službenika N, G.« 
dižu nosiljku s kipom na pleća, i ophod se uređuje. Najprije idu skauti, koji 
su stajali uzduž ceste među golemim mnoštvom, što se tiska, da izbližega vidi 
presvetu Gospu te joj govore, kad se ona iznova pojavljuje među njima. Slijede 
brojne zastave raznih hodočašća, koje se viju u zraku; onda dolazi kler i ču¬ 
dotvorni kip; lagano, veoma lagano kreće se dalje. 

Dr. Fischer pripovijeda: »Tek što se Madona pojavi u sjajnom sunčanom 
svijetlu, stane padati na nas kiša od ruža, kakve nisam nikad vidio u svom ži* 
votu. Kip i svi koji su naokolo, za tili su čas posve pokriveni ružama ... Pa 
ipak ove ruže ne rastu u ovom šumskom kraju. Hodočasnici ih nose sa sobom 
za ovaj svečani čas. Ova će okolnost njihovu uslugu učiniti još milijom prelju- 

beznora Djevičinom Srcu. Još se nismo umirili od ove uzbuđenosti, prouzročene 
od kiše ruža, kad mi prijateljski glas prišapne u uho: »Gledajte otraga!« Ogle¬ 
dasmo se i kao da smo bili preneseni u neizmjerno polje snijega. Sva dolina, 
od najnižega mjesta, gdje se nalazio ophod, pa sve do krajnjega ruba, bijelila 
se u blistavilu podnevnog sunčanog svijetla i u sjaju rubaca, kojima su deseci 
hiljada hodočasnika mahali pozdravljajući Djevicu. Bijaše to novi velebni pri¬ 
zor, što ga može pružiti samo »Cova da Iria«. Sa svih strana orilo se: » Utočište 
grješnika! Zdravlje bolesnih! Majko milosrđa! Naša Gospo Fatimska!« Nisu 
mogli približiti se svi čudotvornom kipu, ali njihovi pozdravi preletješe prostor 
i lebdijahu poput anđeoskih četa okolo Majke zajedno sa srcima djece. Oh! 
divne li »Cova da Iria«! Kad ne bi već postojala, trebalo bi je stvoriti! 

Stadij, gdje Marija danas slavi svoje triumfe, veliki je amfiteatar, što ga 
je priroda sagradila u »Cova da Iria«. Tu kao nigdje drugdje prima zanosne o- 
vacije Zatornica grijeha i pakla, neoskvrnjeni Ljiljan djevičanske čistoće, Kra¬ 
ljica neba i zemlje, Ona, koja je ugušila sve herezije na cijelom svijetu. 

Još je trajao taj neprispodobivi prizor, procesija je lagano napredovala, 
dok je sniježno bijeli rupci ne okrenuše, kad isti prijateljski glas upozori me¬ 
ne stranca: »Pazite! Sada sve plače! . . ,« I doista, kao da je magnetska stru¬ 
ja, polazeći sa čudotvornog kipa, elektrizirala svu ovu množinu, uzvišena ju je 
groza potresla, i nemoćna, da na drugi način izrazi svoja čuvstva, zaplače. 

Gledam naokolo, u blizini i na daleko; doklegod seže moje oko, vidim 
suze u očima sviju, suze u očima žena, muževa, svećenika, suze u očima bisku¬ 
pa, koji odozgor sa tribune dočekuju Presvetu Djevicu . . , 

Neka mi protumači, tko to može, ovaj sveopći plač! I da su jedine žene 
plakale! Ali bilo je muževa na hiljade i hiljade, kojima se duša posve razlila 
u suzama: to je vanredan prizori Ja sam ga vidio sa mo jedamput u svom živo¬ 
tu, 13. svibnja 1929. u »Cova da Iria«. Fatima je svetište uistinu jedino u svo¬ 
joj vrsti. Samo je jedna Fatima na svijetu.« 

Bolje ćemo razumjeti taj sveopći plač fatimskih hodočasnika, ako uz 
južnjačku čuvstvenu ćud Portugalaca istaknemo osobito onaj golemi kontrast 
između nesnosnog jarma, što su ga slobodni zidari onamo od g. 1910. nametali 
portugalskom, do dna duše katoličkom narodu, te između naglog preokreta i 
divnoga duhovnog preporoda, što ga je sama Fatimska Gospa od Ružarja svo¬ 
jim ukazanjima i drugim čudesima inaugurirala u toj zemlji. »Prst Božji«, koji 
se ovdje bjelodano vidi i osjeća, ganuo je tvrda muška srca, dapače i bezvjer- 
ska srca premnogih neprijatelja Crkve i opametio ih je barem utoliko, te bi dr¬ 
žali za okrutno svetogrđe progoniti još i dalje taj vjerni narod, koji se sada 
osjeća presretnim te lije suze radosnice, što je po tolikim čudesnim pa i ličnim 
doživljajima na sebi iskusio materinsko Srce predobre nebeske Majke. I ta sve¬ 
ta radost u katoličkim srcima prelazi također u druga srca i u sve udove istoga 
tajinstvenog tijela Crkve, pa zato nalazi tako divnog oduška u javnim vjerskim 
manifestacijama. Tu se krasno ispoljuje katolička uzajamnost i općinstvo svetih. 

Misa za bolesnike. 

Blagoslovljena Gospa u triumfu ulazi u prostorije za bolesnike koji, le¬ 
žeći na bolesničkim kolicima ili sjedeći na klupama pod privremenim šatorima, 
upiru u nju pogled, pun ponizne molbe. Onda se Gospin kip postavlja kraj ol¬ 
tara na uzvišenom mjestu. Sav puk pjeva od početka svete Mise do Vjerovanja. 

Onda propovjednik opominje vjernike, da sjedine svoje molitve s molitvama 
biskupa celebranta za obraćenje grešnika i prema nakani prisutnih bolesnika i 
svih onih, što su ih preporučili u molitve fatimskih hodočasnika. Za te se na¬ 
kane moli i krunica. 

Iza sv. Mise slijedi blagoslov sa presvetim Sakramentom za pojedino 
bolesnike, primljene u to odjeljenje, a to su samo najteži bolesnici. U svibnju 
g. 1930. bilo ih je 239; g. 1928. više od 400, između kojih liječnici bijahu 285 
označili kao neizlječive. Često je prisutni liječnik upravitelj morao stotinama 
drugih uskratiti prijemnu svjedodžbu ,,, 

Naš Gospodin, što Ga nosi biskup, prolazi kroz redove bijednika uz lju- 
beznu pratnju »Službenika i Službenica Naše Gospe« i blagosivlje svakoga na¬ 
pose — Kolika revnost u njihovim pogledima i molitvama! S njima se i za njih 
moli sav puk. 

Sa visine jedne tribune svećenik, obično Dr. Marquez Dos Santos, pod- 
ravn^telj biskupskog sjemeništa, recitira pred mikrofonom zazive, što ih je 
Msgr. biskup Leirijski točno propisao: 

— Gospodine, mi te ljubimo . — 

I ogromna jeka, poput grmljavine, ponavlja isti zaziv, što se izvija iz 
300.000 srdaca. 

— Gospodine, mi Te ljubimo, — 

Drugi i treći puta ponavlja se zaziv uz sve veću i neopisivu gorljivost. 
Slijede na isti način svi drugi zazivi. Taj se obred svršava blagoslovom, podi¬ 
jeljenim svemu puku. Iza toga bude propovijed, koja je ujedno oproštajni go¬ 
vor, te se svečani dan završuje ponovnim prenosom čudotvornog kipa u kape¬ 
licu. Sada čast prenašanja pripada »Službenicama N. G.« Zanosno je veselje 
puka jednako ili još veće nego kod prve procesije. Diže se, da tako reknem, do 
ekstaze svaki puta, kad se raširi vijest o čudesnom događaju. 

»Zdravlje bolesnih« i »Utočište grješnika«. 

Bjelodano je, da se tako zanosna revnost ne bi mogla protu¬ 
mačiti, a još manje održati bez trećega faktora, što sam ga prije 
istakao; bez nesvojevoljne propagande neprijateljskih sila i bez 
moćnog utjecaja crkvenog autoriteta po autentičnoj istrazi i izjavi 
vrhunaravnog značaja ukazanja, A daj je treći faktor stalno i sve 
očitije djelovanje nebeskih moći vanrednim tjelesnim ozdravljenjima 
i divnim duhovnim obraćenjima, što ih s pravom zovu »moralnim 
čudesima«. 

Trideset posljednjih stranica lijepe knjige istog autora »La 
Meraviglie di Fatima« zorno opisuju preko 12 vanrednih ozdrav¬ 
ljenja, što ih je ravnatelj »Ureda za konstatacije«, Dr. Pereira Gens, 
'UZ pomoć svojih liječnika-asistenata i u prisutnosti mnogih drugih 
liječnika točno i svestrano istražio i odobrio kao činjenice, koje 
nadilaze prirodne sile. 

I ovdje se moramo diviti organizacijskom taktu Msgr. biskupa 
Leirijskoga, koji je na prošteništu već sagradio jednu elegantnu i 
prostranu bolnicu. S vremenom će pridoći i druga bolnica. Tako 
će biti posebna bolnica za muške bolesnike i posebna za ženske, 
Značajni su i ovi napuci biskupovi od 31. svibnja 1928. za bolesnike. 

»Preporučujemo, <la bi se najveća ljubav iskazivala prema bolesnicima: 

1. ■»Službenici N. G.« neka prenose u nosiljkama ili u prikladnim koli¬ 
cima one, koji ne mogu hodati. 

2. Bolesnici neka se upute na »Ured za konstatacije«, gdje će ih liječ- 
ndci istražiti, a prednost imaju kod upisivanja oni, koji sobom nose liječničku 
svjedodžbu. 

3. Kad se bolest pronađe, bit će povjereni gospodi »Službenicima«, koji 
će im posvetiti svu moguću ibnigu i pažnju. 

4. »Službenici« i liječnici, pod varaše! i skauti vršit će svoju službu iz 
ljubavi .prema Našoj Gospi, bez ikakve odštete.« 

Očevidac Dr. Fischer svjedoči: »Kad u Fatimi ne bi bilo dru¬ 
gog dobra osim ove čiste ljubavi prema bolesnicima, koja se poka¬ 
zuje to većom i to nesebičnijom, što više pomoći treba bijedni bo¬ 
lesnik: već sama ova ljubav bila bi više nego dovoljni razlog da 
rečemo: »Uistinu, ovdje je prst Božji!« 

Isti se usklik otimlje čovjeku na očigled raznih moralnih ču¬ 
desa ili obraćetija velikih grješnika, koji sami svjedoče za divni 
preokret u svojoj duši, otkada su došli u Fatimu. Čas prije još bez- 
vjerac i porugljivac, pada tu na koljena, moli se i ustaje kao vjer¬ 
nik i pokornik. — Trgovac lisabonski, koji još nije ni kršten, na¬ 
očigled tih vjerskih prizora i zanosne pobožnosti k presvetom Sa¬ 
kramentu i bi. Gospi, svesrdno moli svećenika, »da ga ispovjedi i 
pričesti, a onda da ga i krsti«. Tako je neuk, da ne zna ni reda 
svetih sakramenata. — Drugi bolesni momak zna o vjeri samo da 
je kršten, a misleći da je sveta čestica pilula za lijek, primi je bez 
ispovijedi, dok ga ovim povodom temeljito ne poučiše najprije u 
nužnim vjerskim istinama. — Bio je iz kraja, gdje nije bilo sveće¬ 
nika, i muž, koji se sa svojom ženom posljednji puta ispovjedio prije 
39 godina prigodom vjenčanja. Došli su samo za to da ispune zavjet, 
i tu istom saznadoše za potrebnu ispovijed i pričest, — Tuberku¬ 
loznom čovjeku, što je živio u civilnom braku bez vjere te nije htio 
ni čuti za ispovijed, preporučiše, da se napije »vode Naše Gospe«. 
To učini, i sutradan se ispovjedi te veoma pobožno preminu iza 
malo dana. — Sušičavog 35-godišnjeg Marijana dos Santos, koji 
nije htio vidjeti ni svećeničke sjene, preporuči jedna pobožna go¬ 
spođa 13. II. 1930. Gospi Fatimskoj obećavši, da će oglasiti milost 
u »Glasu Fatimskom«, ako sam zaište sv. sakramente. I doista, 
20, II. bolesnik sam zatraži svećenika, te je 3 dana poslije umro u 
najboljem duhovnom raspoloženju. — Drugi umirući naglo popusti 
u svom otporu protiv sv. sakramenata, čim je primio međaljicu N. 
G. Fatimske, 

Razumijemo onda, zašto u Portugalskoj na sva usta priznaju: 
»K amogod Ona (Fatimska Gospa) uđe, postaje 
M i s i j o n a r k a«. Toj nebeskoj »Misijonarki« duguje sva Portu¬ 
galska svoj duhovni preporod i praktično kršćanstvo. 


I. P, Bock D, I, 



